|  |
| --- |
| **Projektas**  **PLUNGĖS RAJONO SAVIVALDYBĖS**  **TARYBA** |
| **SPRENDIMAS** |
| **DĖL ĮGALIOJIMŲ SUTEIKIMO VIEŠOSIOS ĮSTAIGOS PLUNGĖS LIGONINĖS VADOVUI** |
|  |
| 2024 m. balandžio 25 d. Nr. T1-  Plungė |

Vadovaudamasi Lietuvos Respublikos vietos savivaldos įstatymo 15 straipsnio 2 dalies 16 punktu, Lietuvos Respublikos sveikatos priežiūros įstaigų įstatymo 28 straipsnio 5 punktu, Viešosios įstaigos Plungės ligoninės (toliau – Ligoninė) įstatų, patvirtintų Plungės rajono savivaldybės tarybos 2024 m. vasario 8 d. sprendimu Nr. T1-21 „Dėl Viešosios įstaigos Plungės rajono savivaldybės ligoninės pavadinimo keitimo ir įstatų patvirtinimo“, 40.4 papunkčiu ir atsižvelgdama į Ligoninės 2024 m. kovo 26 d. raštą Nr. V3-161 ,,Dėl normatyvų nustatymo“, Plungės rajono savivaldybės taryba n u s p r e n d ž i a:

Įgalioti Ligoninės vadovą nustatyti ir tvirtinti Ligoninės išlaidų, skirtų darbo užmokesčiui ir medikamentams, normatyvus.

Savivaldybės meras

SUDERINTA:

Savivaldybės meras Audrius Klišonis

Administracijos direktorius Dalius Pečiulis

Administracijos direktoriaus pavaduotoja Jovita Šumskienė

Savivaldybės tarybos posėdžių sekretorė Irmantė Kurmienė

Teisės, personalo ir civilinės metrikacijos skyriaus vedėjas Vytautas Tumas

Bendrųjų reikalų skyriaus kalbos tvarkytoja Simona Grigalauskaitė

Sprendimo projektą rengė savivaldybės gydytoja Oresta Gerulskienė

**SAVIVALDYBĖS GYDYTOJA**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

**„DĖL ĮGALIOJIMŲ SUTEIKIMO VIEŠOSIOS ĮSTAIGOS PLUNGĖS LIGONINĖS VADOVUI“**

2024 m. balandžio 5 d.

Plungė

**1. Parengto sprendimo projekto tikslai, uždaviniai.** Vadovaujantis Lietuvos Respublikos vietos savivaldos įstatymo 15 straipsnio 2 dalies 16 punktu, Lietuvos Respublikos sveikatos priežiūros įstaigų įstatymo 28 straipsnio 5 punktu, Viešosios įstaigos Plungės ligoninės (toliau – Ligoninė) įstatų, patvirtintų Plungės rajono savivaldybės tarybos 2024 m. vasario 8 d. sprendimu Nr. T1-21 „Dėl Viešosios įstaigos Plungės rajono savivaldybės ligoninės pavadinimo keitimo ir įstatų patvirtinimo“, 40.4 papunkčiu bei atsižvelgiant į Ligoninės 2024 m. kovo 26 d. raštą Nr. V3-161 ,,Dėl normatyvų nustatymo“, įgalioti Ligoninės vadovą nustatyti ir tvirtinti Ligoninės išlaidų, skirtų darbo užmokesčiui ir medikamentams, normatyvus.

**2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.** Vadovaujantis Lietuvos Respublikos sveikatos priežiūros įstaigų įstatymo 28 straipsniu, LNSS viešosios įstaigos savininko (dalininkų) kompetencija yra nustatyti LNSS viešosios įstaigos išlaidų, skirtų darbo užmokesčiui ir medikamentams, normatyvus arba pavesti juos patvirtinti pačiai LNSS viešajai įstaigai. Todėl tikslinga būtų, kad įstaigos vadovas galėtų nustatyti ir tvirtinti Ligoninės išlaidų, skirtų darbo užmokesčiui ir medikamentams, normatyvus.

**3. Kodėl būtina priimti sprendimą, kokių pozityvių rezultatų laukiama.** Bus nustatyti ir patvirtinti Ligoninės išlaidų, skirtų darbo užmokesčiui ir medikamentams, normatyvai, kuriuos tvirtins ligoninės vadovas.

**4. Lėšų poreikis ir finansavimo šaltiniai.** Nėra.

**5. Pateikti kitus sprendimui priimti reikalingus pagrindimus, skaičiavimus ar paaiškinimus.** -

**6. Pateikti sprendimo projekto lyginamąjį variantą, jeigu teikiamas sprendimo pakeitimo projektas.** -

**7. Sprendimo projekto antikorupcinis vertinimas.** Korupcijos pasireiškimo galimybių nėra, vertinimas neatliekamas.

**8. Nurodyti, kieno iniciatyva sprendimo projektas yra parengtas.** VšĮ Plungės ligoninės iniciatyva.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.** Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.** VšĮ Plungės ligoninei.

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.). Nėra.

**12.** **Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *Taip* |  |
| *Finansams* | *Taip* |  |
| *Socialinei aplinkai* | *Taip* |  |
| *Viešajam administravimui* |  | *Nėra* |
| *Teisinei sistemai* |  | *Nenumatomas* |
| *Kriminogeninei situacijai* |  | *Nenumatomas* |
| *Aplinkai* |  | *Nėra* |
| *Administracinei naštai* | *Taip* |  |
| *Regiono plėtrai* | *Teigiama* |  |
| *Kitoms sritims, asmenims ar jų grupėms* | *Taip* |  |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

savivaldybės gydytoja Oresta Gerulskienė