**Projektas**

|  |
| --- |
| **PLUNGĖS RAJONO SAVIVALDYBĖS  TARYBA**  **SPRENDIMAS**  **DĖL PLUNGĖS RAJONO SAVIVALDYBĖS IR VALSTYBĖS BIUDŽETO LĖŠŲ, SKIRTŲ AKREDITUOTAI VAIKŲ DIENOS SOCIALINEI PRIEŽIŪRAI ORGANIZUOTI IR TEIKTI, PASKIRSTYMO, PERVEDIMO, TIKSLINIMO, NAUDOJIMO, ATSISKAITYMO IR KONTROLĖS TVARKOS APRAŠO PATVIRTINIMO**  2024 m. balandžio 25 d. Nr. T1-  Plungė  Vadovaudamasis Lietuvos Respublikos vietos savivaldos įstatymo 15 straipsnio 4 dalimi, Lietuvos Respublikos socialinės apsaugos ir darbo ministro 2020 m. gruodžio 8 d. įsakymo Nr. A1-1232 „Dėl Savivaldybių administracijoms skirtų valstybės biudžeto lėšų akredituotai vaikų dienos socialinei priežiūrai organizuoti, teikti ir administruoti paskirstymo, pervedimo, tikslinimo, naudojimo, atsiskaitymo ir kontrolės tvarkos aprašo patvirtinimo“ 3, 4 ir 5 punktais, Plungės rajono savivaldybės taryba n u s p r e n d ž i a:  1. Patvirtinti Plungės rajono savivaldybės ir valstybės biudžeto lėšų, skirtų akredituotai vaikų dienos socialinei priežiūrai organizuoti ir teikti, paskirstymo, pervedimo, tikslinimo, naudojimo, atsiskaitymo ir kontrolės tvarkos aprašą (pridedama).  2. Patvirtinti Valstybės ir Savivaldybės biudžeto lėšų, skirtų akredituotai vaikų dienos socialinei priežiūrai organizuoti ir teikti, skyrimo ir pervedimo sutartį su priedais (pridedama).  3. Paskelbti šį sprendimą Teisės aktų registre ir Plungės rajono savivaldybės interneto svetainėje [www.plunge.lt](http://www.plunge.lt).  Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka. |

Savivaldybės meras

SUDERINTA:

Savivaldybės meras Audrius Klišonis

Administracijos direktorius Dalius Pečiulis

Administracijos direktoriaus pavaduotoja Jovita Šumskienė

Socialinės paramos skyriaus vedėja Jolanta Puidokienė

Savivaldybės tarybos posėdžių sekretorė Irmantė Kurmienė

Teisės, personalo ir civilinės metrikacijos skyriaus vedėjas Vytautas Tumas

Teisės, personalo ir civilinės metrikacijos skyriaus patarėja Donata Norvaišienė

Buhalterinės apskaitos skyriaus vedėja Genovaitė Pečkauskienė

Finansų ir biudžeto skyriaus vedėja Daiva Mažeikienė

Bendrųjų reikalų skyriaus kalbos tvarkytoja Simona Grigalauskaitė

Sprendimą rengė Socialinės paramos skyriaus patarėja Jurgita Budrienė

PATVIRTINTA

Plungės rajono savivaldybės

tarybos 2024 m. balandžio 25 d.

sprendimu Nr. T1-

**PLUNGĖS RAJONO SAVIVALDYBĖS IR VALSTYBĖS BIUDŽETO LĖŠŲ, SKIRTŲ AKREDITUOTAI VAIKŲ DIENOS SOCIALINEI PRIEŽIŪRAI ORGANIZUOTI IR TEIKTI, PASKIRSTYMO, PERVEDIMO, TIKSLINIMO, NAUDOJIMO, ATSISKAITYMO IR KONTROLĖS TVARKOS APRAŠAS**

**I SKYRIUS**

**BENDROSIOS NUOSTATOS**

1. Plungės rajono savivaldybės (toliau – Savivaldybė) ir valstybės biudžeto lėšų, skirtų akredituotai vaikų dienos socialinei priežiūrai organizuoti ir teikti, paskirstymo, pervedimo, tikslinimo, naudojimo, atsiskaitymo ir kontrolės tvarkos aprašas (toliau – Tvarkos aprašas) nustato Savivaldybės ir valstybės biudžeto lėšų, skirtų akredituotai vaikų dienos socialinei priežiūrai organizuoti ir teikti paskirstymo, pervedimo įstaigoms kurioms iki biudžetinių metų pradžios buvo suteikta teisė teikti akredituotą vaikų dienos socialinę priežiūrą (toliau – Įstaigos), ir kurių duomenys pateikti Socialinės paramos šeimai informacinėje sistemoje (toliau – SPIS), tikslinimo, naudojimo, kontrolės ir atsiskaitymo už jas tvarką.

2. Tvarkos apraše vartojamos sąvokos atitinka Lietuvos Respublikos biudžeto sandaros įstatyme ir Lietuvos Respublikos socialinių paslaugų įstatyme apibrėžtas sąvokas.

3. Tvarkos aprašas parengtas vadovaujantis Savivaldybių administracijoms skirtų valstybės biudžeto lėšų akredituotai vaikų dienos socialinei priežiūrai organizuoti, teikti ir administruoti paskirstymo, pervedimo, tikslinimo, naudojimo, atsiskaitymo ir kontrolės tvarkos aprašu, patvirtintu Lietuvos Respublikos socialinės apsaugos ir darbo ministro 2020 m. gruodžio 8 d. įsakymu Nr. A1-1232 „Dėl Savivaldybių administracijoms skirtų valstybės biudžeto lėšų akredituotai vaikų dienos socialinei priežiūrai organizuoti, teikti ir administruoti paskirstymo, pervedimo, tikslinimo, naudojimo, atsiskaitymo ir kontrolės tvarkos aprašo patvirtinimo“ (toliau – Aprašas).

**II SKYRIUS**

**LĖŠŲ AKREDITUOTAI VAIKŲ DIENOS SOCIALINEI PRIEŽIŪRAI ORGANIZUOTI IR TEIKTI PASKIRSTYMAS, SUTARČIŲ SUDARYMAS IR LĖŠŲ AKREDITUOTAI VAIKŲ DIENOS SOCIALINEI PRIEŽIŪRAI ORGANIZUOTI IR TEIKTI PERVEDIMAS**

4. Lėšos akredituotai vaikų dienos socialinei priežiūrai organizuoti ir teikti valstybės biudžeto lėšos Savivaldybei iki biudžetinių metų pradžios paskirstomos Lietuvos Respublikos socialinės apsaugos ir darbo ministro įsakymu, o Savivaldybės biudžeto lėšos skiriamos Vaikų dienos centrų programos rėmimo priemonės ir tvirtinamos Plungės rajono savivaldybės tarybos (toliau – Taryba) sprendimu.

5. Valstybės biudžeto lėšos akredituotai vaikų dienos socialinei priežiūrai organizuoti ir teikti kiekvienai Įstaigai skiriamos vadovaujantis Aprašo 4 punktu, o iš Savivaldybės biudžeto lėšų, nurodytų šio Tvarkos aprašo 4 punkte, skiriama pagal Tarybos 2023 m. gruodžio 21 d. sprendimą Nr. T1-339 „Dėl Plungės rajono savivaldybės tarybos 2022 m. lapkričio 24 d. sprendimo Nr. T1-250 „Dėl socialinių paslaugų kainų Plungės rajono savivaldybėje nustatymo“ ir jį keitusio sprendimo pakeitimo““, kurio 1.3.2 papunkčiu nustatyta maksimali finansuojamų socialinių paslaugų, teikiamų Savivaldybės akredituotas paslaugas teikiančiose Įstaigose teikiamų vaikų dienos socialinę priežiūrą vienam vaikui kaina.

6. Kiekvienais metais Tarybos sprendimu patvirtinus biudžetą einamiesiems metams, Plungės rajono savivaldybės administracijos Socialinės paramos skyrius (toliau – Skyrius) parengia Plungės rajono savivaldybės administracijos (toliau – Administracija) direktoriaus įsakymą dėl valstybės ir Savivaldybės biudžeto lėšų paskirstymo vaikų dienos centrų programai.

7. Vadovaujantis Administracijos direktoriaus įsakymu, Skyrius organizuoja Valstybės ir Savivaldybės biudžeto lėšų naudojimo sutarčių (toliau – Sutartys) su Įstaigomis dėl lėšų, skirtų akredituotai vaikų dienos socialinei priežiūrai organizuoti ir teikti, skyrimo ir pervedimo naudojimo sudarymą, ir jas pateikia pasirašyti Savivaldybės administracijos direktoriui.

8. Pasirašius Sutartis Įstaigos pateikia Plungės rajono savivaldybės administracijos Buhalterinės apskaitos skyriui (toliau – Buhalterinės apskaitos skyrius) suderintas su Skyriumi dvi programų sąmatas valstybės ir Savivaldybės biudžeto lėšoms (forma B-1 finansų ministro 2018 m. gegužės 31 d. įsakymo Nr. 1K-206 redakcija), kurios sudaromos metams ir išskirstomos ketvirčiais.

9. Skyrius pagal suderintas programų sąmatas Savivaldybės biudžeto lėšoms skirti apskaičiuoja lėšas ketvirčiui pagal faktiškai į SPIS suvestus Įstaigų prašymus vaikų dienos socialinei priežiūrai gauti, vadovaujantis Socialinių paslaugų poreikio nustatymo ir skyrimo Plungės rajono savivaldybėje tvarkos aprašu, patvirtinu Savivaldybės mero potvarkiu, ir per 5 (penkias) darbo dienas pateikia raštą Buhalterinės apskaitos skyriui.

10. Buhalterinės apskaitos skyrius, vadovaudamasis Sutartimi, programos sąmata ir Skyriaus raštu, kas ketvirtį perveda lėšas, skirtas akredituotai vaikų dienos socialinei priežiūrai į Įstaigų nurodytas sąskaitas per 20 (dvidešimt) darbo dienų nuo dokumentų gavimo dienos.

**III SKYRIUS**

**PROGRAMOS SĄMATŲ TIKSLINIMAS**

11. Įstaigos turi teisę tikslinti valstybės biudžeto lėšų programų sąmatą, nekeisdamos Administracijos direktoriaus įsakyme dėl valstybės biudžeto lėšų skyrimo atitinkamiems biudžetiniams metams Įstaigoms skirtų lėšų akredituotai vaikų dienos socialinei priežiūrai organizuoti ir teikti sumos.

12. Savivaldybės biudžeto lėšoms Įstaigos turi teisę, ir pakitus vaikų skaičiui privalo tikslinti lėšų programos sąmatą, nes Savivaldybės biudžeto lėšų sumos dydis yra kintamas, jis priklauso nuo vaikų dienos centrą lankančių vaikų skaičiaus per mėnesį, todėl programos sąmata gali būti tikslinama.

13. Įstaigos pateikia Buhalterinės apskaitos skyriui programos sąmatos pakeitimo projektą dėl lėšų, skirtų akredituotai vaikų dienos socialinei priežiūrai organizuoti ir teikti, perskirstymo ir pakeitimo būsimiems ketvirčiams kartą per ketvirtį iki einamojo ketvirčio paskutinio mėnesio 10 dienos.

14. Buhalterinės apskaitos skyrius su Skyriumi išnagrinėja Įstaigos Aprašo 11 ir 12 punkte nustatyta tvarka pateiktą programos sąmatos projekto tikslinimą, ir apie pritarimą/nepritarimą informuoja Įstaigą. Jei programos sąmatos projekte Skyrius ir Buhalterinės apskaitos skyrius nustato netikslumų apie tai elektroniniu paštu informuoja Įstaigą, kuri per 3 (tris) dienas pateikia patikslinimus.

15. Savivaldybės biudžeto lėšų akredituotai vaikų dienos socialinei priežiūrai organizuoti, teikti ir administruoti paskirstymas Administracijos direktoriaus įsakymu dėl lėšų skyrimo gali būti keičiamas atsiradus papildomam lėšų poreikiui ir (ar) paaiškėjus, kad Įstaigos lėšų nepanaudos, atsižvelgus į papildomų ar nepanaudotų lėšų dydį. Apie lėšų nepanaudojimą, nurodydama lėšų nepanaudojimo priežastis, Įstaiga informuoja Administraciją. Esant papildomam lėšų poreikiui, Įstaiga Skyriui pateikia motyvuotą prašymą pakeisti lėšų vaikų dienos socialinei priežiūrai organizuoti, teikti ir administruoti paskirstymą.

16. Administracija atsižvelgdama į atsiradusį papildomų ar likusių nepanaudotų savivaldybės biudžeto lėšų akredituotai vaikų dienos socialinei priežiūrai organizuoti, teikti ir administruoti dydį, išnagrinėja Įstaigos pateiktą prašymą pakeisti lėšų vaikų dienos socialinei priežiūrai organizuoti, teikti ir administruoti paskirstymą ir Administracijos direktoriaus įsakymu priima sprendimą tenkinti/netenkinti gautą prašymą, ne vėliau kaip per 20 (dvidešimt) darbo dienų nuo jo gavimo dienos.

17. Administracija atsižvelgdama į gautą Socialinių paslaugų priežiūros departamento prie Socialinės apsaugos ir darbo ministerijos (toliau – SPPD) informaciją dėl atsiradusių papildomų ar likusių nepanaudotų valstybės biudžeto lėšų akredituotai vaikų dienos socialinei priežiūrai organizuoti, teikti ir administruoti dydį, išnagrinėja Įstaigos pateiktą prašymą pakeisti lėšų vaikų dienos socialinei priežiūrai organizuoti, teikti ir administruoti paskirstymą ir gavusi SPPD sprendimą dėl šių lėšų peržiūrėjimo Administracijos direktoriaus įsakymu priima sprendimą tenkinti/netenkinti gautą prašymą, ne vėliau kaip per 20 (dvidešimt) darbo dienų nuo jų gavimo dienos.

**IV SKYRIUS**

**LĖŠŲ NAUDOJIMAS IR ATSISKAITYMAS UŽ JŲ NAUDOJIMĄ**

18. Pagal Sutartį gautas lėšas, skirtas akredituotai vaikų dienos socialinei priežiūrai organizuoti ir teikti, Įstaigos naudoja išlaidoms, susijusioms su akredituotos vaikų dienos socialinės priežiūros organizavimu ir teikimu, finansuoti (išskyrus išlaidas ilgalaikiam materialiajam turtui įsigyti), vadovaudamosi Sutartyje nustatytoms išlaidoms.

19. Įstaigos Skyriui ir Buhalterinės apskaitos skyriui teikia ataskaitas Sutartyje nustatyta tvarka ir terminais.

20. Einamaisiais metais Įstaigoms skirtos lėšos akredituotai vaikų dienos socialinei priežiūrai organizuoti ir teikti naudojamos iki einamųjų metų gruodžio 31 d.

21. Įstaigos einamaisiais metais nepanaudotas lėšas, skirtas akredituotai vaikų dienos socialinei priežiūrai organizuoti ir teikti, privalo grąžinti Savivaldybei iki kitų metų sausio 3 d., pervesdamos į Sutartyje nurodytą sąskaitą ir mokėjimo paskirties laukelyje nurodydamos, kurių metų lėšos grąžinamos, finansavimo šaltinį, grąžinamą sumą.

**V SKYRIUS**

**LĖŠŲ NAUDOJIMO KONTROLĖ**

22. Skyrius koordinuoja ir kontroliuoja Sutarčių vykdymą, užtikrindamas, kad Įstaigoms skirtos lėšos akredituotai vaikų dienos socialinei priežiūrai organizuoti ir teikti būtų naudojamos pagal tikslinę paskirtį.

23. Įstaigos Skyriaus reikalavimu privalo pateikti visą informaciją (pvz., veiklos organizavimo, vidaus tvarką reglamentuojančius dokumentus, darbuotojų skaičių, duomenis apie lėšų panaudojimą pagal Sutartyje nurodytus papunkčius ir kt.), susijusią su akredituotai vaikų dienos socialinei priežiūrai organizuoti, teikti, administruoti skirtų lėšų naudojimu ir reikalingą lėšų naudojimo kontrolei atlikti.

24. Skyrius kontroliuoja akredituotai vaikų dienos socialinei priežiūrai organizuoti ir teikti skirtų lėšų naudojimą pagal tikslinę paskirtį, atsižvelgdamas į lėšų naudojimą reglamentuojančių teisės aktų ir Sutarčių, sudarytų su Įstaigomis, nuostatas. Plungės rajono savivaldybės administracijos Centralizuoto vidaus audito skyrius pagal poreikį tikrina ir vertina Įstaigų socialinės priežiūros teikimą ir joms skirtų lėšų naudojimo tinkamumą ir teisėtumą.

25. Įstaigos, atsižvelgdamos į lėšų naudojimo reglamentuojančius teisės aktus ir Sutartį užtikrina, kad skirtos lėšos būtų naudojamos pagal tikslinę paskirtį. Lėšas, panaudotas ne pagal tikslinę paskirtį ir (ar) netinkamai, (ar) neteisėtai, Įstaigos privalo nedelsdamos grąžinti Savivaldybei. Šiame Tvarkos aprašo punkte nurodytų lėšų negrąžinus, jos išieškomos Lietuvos Respublikos teisės aktų nustatyta tvarka.

26. Šis Tvarkos aprašas tvirtinamas, keičiamas ar pripažįstamas netekusiu galios Plungės rajono savivaldybės tarybos sprendimu.

27. Asmenys, nesilaikantys šio Tvarkos aprašo nuostatų, atsako Lietuvos Respublikos teisės aktų nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**SOCIALINĖS PARAMOS SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

**„DĖL PLUNGĖS RAJONO SAVIVALDYBĖS IR VALSTYBĖS BIUDŽETO LĖŠŲ, SKIRTŲ AKREDITUOTAI VAIKŲ DIENOS SOCIALINEI PRIEŽIŪRAI ORGANIZUOTI IR TEIKTI, PASKIRSTYMO, PERVEDIMO, TIKSLINIMO, NAUDOJIMO, ATSISKAITYMO IR KONTROLĖS TVARKOS APRAŠO PATVIRTINIMO“**

|  |
| --- |
|  |
| 2024 m. balandžio 5 d.  Plungė |

**1. Parengto teisės akto projekto tikslai, uždaviniai, problemos esmė.** Sprendimo projekto tikslas – patvirtinti Plungės rajono savivaldybės ir valstybės biudžeto lėšų, skirtų akredituotai vaikų dienos socialinei priežiūrai organizuoti ir teikti, paskirstymo, pervedimo, tikslinimo, naudojimo, atsiskaitymo ir kontrolės tvarkos aprašą (toliau – Aprašas). Aprašas reglamentuoja Savivaldybės ir valstybės biudžeto lėšų, skirtų akredituotai vaikų dienos socialinei priežiūrai organizuoti ir teikti, paskirstymo, pervedimo, tikslinimo, naudojimo, atsiskaitymo ir kontrolę.

**2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.** Šis sprendimo projektas parengtas vadovaujantis Lietuvos Respublikos socialinės apsaugos ir darbo ministro 2023 m. gruodžio 7 d. įsakymo Nr. A1-805 „Dėl Lietuvos Respublikos socialinės apsaugos ir darbo ministro 2020 m. gruodžio 8 d. įsakymo Nr. A1-1232 „Dėl Savivaldybių administracijoms skirtų valstybės biudžeto lėšų akredituotai vaikų dienos socialinei priežiūrai organizuoti, teikti ir administruoti paskirstymo, pervedimo, tikslinimo, naudojimo, atsiskaitymo ir kontrolės tvarkos aprašo patvirtinimo“ pakeitimo“ ir kitais teisės aktais.

**3. Kodėl būtina priimti sprendimą, kokių pozityvių rezultatų laukiama.** Aprašas reglamentuos Plungės rajono savivaldybėje teikiančių akredituotą vaikų dienos socialinę priežiūrą Savivaldybės ir valstybės biudžeto lėšų paskirstymą, pervedimą, tikslinimą, naudojimą, atsiskaitymą ir kontrolę.

**4. Lėšų poreikis ir finansavimo šaltiniai.** Plungės rajono savivaldybės biudžete numatytos valstybės lėšos vaikų dienos centrų programų rėmimui ir savivaldybės lėšos akredituotai vaikų dienos socialinei priežiūrai organizuoti, teikti ir administruoti.

**5. Pateikti kitus sprendimui priimti reikalingus pagrindimus, skaičiavimus ar paaiškinimus.** Plungės rajono savivaldybėje akredituoti 8 vaikų dienos centrai, kurie teikia vaikų dienos socialinės priežiūros paslaugas, su jais sudarytos Valstybės ir Savivaldybės biudžeto lėšų, skirtų akredituotai vaikų dienos socialinei priežiūrai organizuoti ir teikti, skyrimo ir pervedimo sutartys.

**6. Pateikti sprendimo projekto lyginamąjį variantą, jeigu teikiamas sprendimo pakeitimo projektas.** Neteikiamas.

**7. Sprendimo projekto antikorupcinis vertinimas.** Vadovaujantis Lietuvos Respublikos korupcijos prevencijos įstatymo 8 straipsnio 1 dalies 2 punktu, atliekamas antikorupcinis vertinimas. Pažyma pridedama.

**8. Nurodyti, kieno iniciatyva sprendimo projektas yra parengtas.** Plungės rajono savivaldybės tarybos Sveikatos ir socialinės apsaugos komiteto nurodymu.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.** Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.** Priimtą ir patvirtintą sprendimą paskelbti Teisės aktų registre ir Plungės rajono savivaldybės interneto svetainėje [www.plunge.lt](http://www.plunge.lt).

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.). Nėra.

**12.** **Numatomo teisinio reguliavimo poveikio vertinimas \***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* |  | *Nenumatomas* |
| *Finansams* |  | *Nenumatomas* |
| *Socialinei aplinkai* |  | *Nenumatomas* |
| *Viešajam administravimui* |  | *Nenumatomas* |
| *Teisinei sistemai* |  | *Nenumatomas* |
| *Kriminogeninei situacijai* |  | *Nenumatomas* |
| *Aplinkai* |  | *Nenumatomas* |
| *Administracinei naštai* |  | *Nenumatomas* |
| *Regiono plėtrai* |  | *Nenumatomas* |
| *Kitoms sritims, asmenims ar jų grupėms* |  | *Nenumatomas* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

Socialinės paramos skyriaus patarėja Jurgita Budrienė